Úradný vestník L 028 , 06/02/1996 S. 0009 - 0010



Nariadenie Komisie (ES) č. 215/96 z 2. februára 1996 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre, ako aj o Spoločnom colnom sadzobníku [1], naposledy zmenené a doplnené nariadením Komisie (ES) č. 3009/95 [2], a najmä na článok 9 tohto nariadenia, keďže je nutné prijať predpisy pre zatriedenie tovaru uvedeného v prílohe tohto nariadenia do kombinovanej nomenklatúry, aby sa zaistilo jednotné použitie kombinovanej nomenklatúry; keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá platia aj pre každú ďalšiu nomenklatúru, ktorá je úplne alebo čiastočne na nej založená alebo ktorá k nej pridáva ďalšie triedenie a ktorá bola zostavená na základe ďalších špecifických pravidiel spoločenstva, aby sa použili sadzobné alebo iné opatrenia v rámci obchodu s tovarom; keďže pri použití uvedených všeobecných pravidiel je nutné tovar uvedený v stĺpci 1 tabuľky, ktorá je tvorí prílohu tohoto nariadenia, zatriediť do príslušných kódov kombinovanej nomenklatúry, ktoré sú uvedené v stĺpci 2, a to na základe odôvodnení uvedených v stĺpci 3; keďže je nutné stanoviť, že záväzné informácie o nomenklatúrnom zatriedení tovaru, ktoré vydali colné orgány členských štátov, ktoré sa týkajú zatriedenia tovaru do kombinovanej nomenklatúry a ktoré nezodpovedajú právnym predpisom spoločenstva prijatými týmto nariadením, môžu byť ďalej používané držiteľom podľa ustanovení článku 12, odsek 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3], zmeneného a doplneného nariadením Komisie (EHS) č. 2454/93 [4], po dobu troch mesiacov; keďže opatrenia prijaté týmto nariadením sú v súlade so stanoviskom sekcie pre colnú a štatistickú nomenklatúru Výboru pre Colný kódex, PRIJALA TOTO NARIADENIE: Článok 1 Tovar uvedený v stĺpci 1 tabuľky, ktorá tvorí prílohu, sa v rámci kombinovanej nomenklatúry zatriedi do príslušných kódov kombinovanej nomenklatúry, ktoré sú uvedené v tabuľke v stĺpci 2. Článok 2 Záväzné informácie o nomenklatúrnom zatriedení tovaru, ktoré vydali colné orgány členských štátov a ktoré nezodpovedajú právnym predpisom spoločenstva, ktoré boli prijaté týmto nariadením, môžu byť ďalej používané podľa ustanovení článku 12 odsek 6 nariadenia Rady (EHS) č. 2913/92 po dobu troch mesiacov. Článok 3 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 2. februára 1996 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 319, 30.12.1995, s. 1. [3] Ú. v. ES L 302, 19.10.1992, s. 1. [4] Ú. v. ES L 253, 11.10.1993, s. 1. -------------------------------------------------- PRÍLOHA Opis tovaru | Zatriedenie kód KN | Odôvodnenie | 1 | 2 | 3 | 1.Súbor výrobkov pre loptovú hru podobnú basketbalu, ktorý sa skladá z:kovového kruhu, jeho priemer je menší ako 45 cm, na ktorom je pripevnená otvorená (basketbalová) sieť,dosky z dreva, určenej na zavesenie na dvere alebo na stenu, na ktorú sa kovový kruh pripevňuje. | 95039055 | Zatriedenie je vykonané podľa všeobecných pravidiel č. 1, 3 b) a 6 pre interpretáciu kombinovanej nomenklatúry, a aj podľa znenia kódov kombinovanej nomenklatúry 9503, 950390 a 95039055. Tento tovar nepatrí na základe svojich rozmerov a vyhotovenia medzi potreby na šport položky 9 506. | 2.Súbor výrobkov pre loptovú hru podobnú basketbalu, ktorý sa skladá z:kufra z plastu, ktorý obsahuje všetky nižšie uvedené časti, ktorý slúži ako podstavec a ktorý môže byť zaťažený vodou alebo pieskom,kovového kruhu, jeho priemer je menší ako 45 cm, na ktorom je pripevnená otvorená sieť,drevenej dosky s natretej farebným motívom, upevnenej na stojane, ktorá slúži ako držiak pre kovový kruh,stojana s nastaviteľnou výškou (1 m až 1,65 m) z plastových rúrok. | 95039055 | Zatriedenie je vykonané podľa všeobecných pravidiel 1, 3 b) a 6 pre interpretáciu kombinovanej nomenklatúry, a aj podľa znenia kódov kombinovanej nomenklatúry 9503, 950390 a 95039055. Tento tovar nepatrí na základe svojich rozmerov a vyhotovenia medzi potreby na šport v zmysle položky 9 506. | 3.Napodobenina osobného motorového vozidla značky "Mercedes", typ AMG, rok výroby 1994, sériovo vyrábaný, v mierke 1: 43, upevnená na základovej doske.Karoséria je vyrobená zo zinkovej tlakovej liatiny a je potlačená rôznymi nápismi.Niektoré súčasti modelu (napr. svetlomety, spätné svetlá, rámy okien) sú lakované podľa šablóny.Všetky ostatné časti sú vyrobené z plastu (napr. spojler, stierač, kľučky dverí, vonkajšie zrkadlá, volant). | 95039051 | Zatriedenie je vykonané podľa všeobecných pravidiel 1 a 6 pre interpretáciu kombinovanej nomenklatúry, ako aj podľa znenia kódov kombinovanej nomenklatúry 9 503, 950390a 95039051. Táto napodobenina predstavuje vernú kópiu v zmenšenej mierke a slúži na zábavu. | --------------------------------------------------